سلام عليكم
سؤال لأهل الخبره
الحين انا قدمت ووصلت معاملتي لادارة التجنيس
طبعا بعد ما مرت عالديوان ثم الداخليه ثم وكيل الاحوال ثم الشؤون الامنية وحاليا هي في شعبة التعين وانهاء خدمات ضباط وعساكر بمسمى " تحت الاجراء " هذا الي يطّلع عندي في ابشر لما افتح برقم الصادر طبعا كلمت الداخليه ويقولو تابع معنا وان شاء الله خير واخر مره دقيت قالو انها في الاحوال
و دقيت اكثر من مره على الاحوال وقالو طلع رقم قيد جديد
ولما استفسرت قالو انها تحولت لادارة التجنيس
او يقولو في الوكالة التجنيس وصارلي اكثر من شهر ادق كل بداية اسبوع اطمن عالموضوع يقولو في ادارة التجنيس تحت الاجراء
انا الصراحة ناوي ان شاء الله اطلع عليهم بكره واستفسر لكن اخر مره طلعت للامانه لِسَّه ما امداني اقول سلام عليكم الا ويرد الموظف ويقول مافي تجنيس طَيب يابن الحلال انت ما شفت معاملتي حتى!!! اجرك على الله تحملنا شوي بس ادري اشغلناك ويرد اقلك مسكر من ٦ سنوات قلت تمام رجعت ودقيت على الاحوال ويرد الموظف يقول معاملتك في ادارة التجنيس لِسَّه تحت الاجراء
انا مقدم على اساس اني مواليدسوري الجنسية ودكتور ومعي شهادات ثانيه وصارلي اكثر من ٣٠ سنه
سؤالي بالنسبه لشعبة التعين حقت الضباط والعساكر ليه توجهت هناك
لاني حاولت استفسر من الاحوال قالو ماندري
وسؤالي الثاني وش بعد ادارة التجنيس ووكالة التجنيس
وسؤالي الثالث هل فعلا احتاج معقب للموضوع
واسف للاطاله وشاكر لكم